Diari Oficial de la Generalitat Valenciana


Sumari del DOGV 6223, del 10-03-2010 (2010/1896)

Notificació de la sentència dictada en el judici verbal número 203/2008.
------------------------------------------------------------------------

### Dades del document

Número de DOGV
:   6223

Data del DOGV
:   10-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/1896


Data del document
:   02-02-2010

Organisme emissor
:   Jutjat de Primera Instància Número 20 de València

Tipus de document
:   Edicte

Notificació de la sentència dictada en el judici verbal número 203/2008. [2010/1896]  
Judici verbal 000203/2008  
Part demandant: Operador de Transporte Urgente, SL.  
Part demandada: María Carmen Risueño Villena i María Lloret García.  
Sobre: altres verbals.   
En el judici a què es fa referència s'ha dictat la sentència que té la dispositiva literalment com segueix:   
«Dispositiva   
Estime la demanda formulada per la procuradora Mª Ángeles Mas Victoria, en nom i representació de la mercantil Operador de Transporte Urgente, SL, contra Mª del Carmen Risueño Villena i María Lloret García, per a reclamar nou-cents trenta-dos euros i dènou cèntims (932,19 euros), com a conseqüència de l'incompliment del contracte del préstec concertat en data 3 de febrer de 2003, i condemne Mª del Carmen Risueño Villena i María Lloret García a pagar de forma conjunta i solidària a la mercantil actora nou-cents trenta-dos euros i dènou cèntims (932,19 euros) més l'interés legal des de la data 19 de gener de 2004.   
S'imposen les costes a la part demandada.   
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).   
Informació sobre el dipòsit per a recórrer:  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.   
El dipòsit haurà de constituir-lo ingressant la quantitat indicada en el banc Banesto, en el compte corresponent a aquest expedient (4552 0000 03 0203 08) i haurà d'indicar, en el camp "concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que realitze l'ingrés mitjançant una transferència bancària, després d'emplenar el codi de compte corrent (ccc, 20 dígits), indicarà, en el camp «concepte», el número de compte, el codi i la data en la forma exposada en el paràgraf anterior.  
En cap cas serà admesa una consignació per un import diferent de l'indicat.  
En el cas que hagen de realitzar-se més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de classe idèntica o diferent. Estan exceptuades de l'obligació de constituir el dipòsit les persones que tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Aquesta és la sentència, que pronuncie, mane i firme».   
Atés que es desconeix el domicili o la residència actuals de la part demandada, María Carmen Risueño Villena, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de sentència.  
València, 2 de febrer de 2010.- El secretari judicial: Vicente Sorní Pérez.